Referat fra bestyrelsesmøde i Parkeringslauget den 17. februar 2016

Deltagere: Flemming Mengers, Erik Granly og Birgit Mehl hos Birgit

Dagsorden:

1. Rengøring i P-kælder
2. Tinglysning
3. Parkeringspladser under Soldækket
4. Reparation af port
5. Skader
6. Bump
7. Regnskab/budget

Ad.1 Rengøring i P-kælder

Erik undersøger, hvilke firmaer, der kan. Når kælderen skal rengøres, vil beboerne blive adviseret i god tid, så man kan nå at flytte sin bil mm.

Ad.2 Tinglysning

Der arbejdes fortsat på at få parkeringskælderen tinglyst.

Ad.3 Parkeringspladser under Soldækket

Der er lavet 26 pladser under Soldækket, hvoraf 9 er solgt på nuværende tidspunkt.

På terræn: som mellem Stævnen og Broen og mellem Broen og Sejlet laves der 5 parkeringspladser mellem Sejlet og Soldækket. Her bliver der så kun 3 gæsteparkeringspladser, og så 1 handicapplads og en plads til handicaphjælper.

Ad.4 Reparation af port

Porten er blevet påkørt og skal repareres inden så længe. Det er en forsikringssag, hvor reparationen betales af forsikringsselskab. Da porten skal nedtages, kan man ikke bruge den i ca. 1 dag, hvorfor der selvfølgelig vil blive advaret i god tid derom.

Ad.5 Skader

En bruger af en p-plads er ansvarlig for evt. skader man forårsager i forbindelse med kørsel i p-kælderen.

Ad.6 Bump

Vi afventer og ser, om det er nødvendigt at lave bump eller lignende i p-kælderen for at sænke farten.

Ad.6 Regnskab/budget

Regnskab og budget blev gennemgået og der blev gjort opmærksom på at visse udgifter, som tidligere blev betalt at EF, nu naturligt nok er lagt over på Parkeringslauget. Samtidig er medlemsbidraget sat ned fra 100.000 kroner til 40.000 kroner, hvilket er medvirkende til at årets resultat bliver på knap 50.000 kroner i underskud.

Referent: Birgit Mehl